google/wiki40b huggingface dataset:
Dungeness

Etymologi

Stedsnavnet Dungeness er sammensatt av to ledd; første del er antagelig knyttet til nærliggende Denge Marsh, en populær forklar har gitt en arkaisk fransk opprinnelse i tolkningen «farlig nese» (en referanse til områdets geografi). Andre ledd, -ness, er mer sikker, det er norrøn opprinnelse, tilsvarende som norske nes eller odde.

Severdigheter

Den mest kjente turistattraksjonen, bortsett fra at hele landsbyen er så spesiell at den kan regnes som en severdighet, er regissøren Derek Jarmans hytte, som er malt i svart, med et dikt malt på den ene veggen. Hagen er dekorert med småstein, drivved, skrapjern og noen hardføre planter. Det er skrevet en bok om den.
Et fyrtårn i utkanten av landsbyen er åpent for publikum. 
I 1920- og 1930-årene ble det bygget tre massive betongkonstruksjoner, kjent som «Lyttende ører». De er akustiske speil, som skulle fungere som varselsystem ved en eventuell fiendtlig invasjon. De fungerte ikke spesielt godt, og da radar ble tilgjengelig ble de lagt ned. English Heritage arbeider for å sørge for at offentlighetene skal få adgang til lyttestasjonene.
Landskapet rundt Dungeness er svært spesielt, med mange små innsjøer som dels er naturlige og dels kunstige. Det har oppstått et unikt økosystem, med flere planter og dyr som ikke finnes andre steder i England. Området er også attraktivt for sjøfugler, og det er opprettet et beskyttelseområde for fugler og et fugleobservatorium.
Rett ved Dungeness ligger to store atomkraftverk (Dungeness kjernekraftverk) som forsyner området med elektrisk kraft. 
Landsbyen har vært brukt i innspillingen av flere musikkvideoer, og er avbildet på flere platecovere, som So Much for the City av The Thrills og Aled av Aled Jones.
Jernbanestasjonen i Dungeness er endestasjon for Romney, Hythe & Dymchurch-banen.
Prionus

Utseende

Store (25-70 millimeter) og kraftige, mørkt brunlige trebukker. Disse artene er ganske tettbygde, antennene er påfallende tykke, sagtakkede (særlig hos hannene) og omtrent så lange som kroppen. Pronotum har pigger på ytterkanten.

Levevis

Artene lever i skog, der larvene utvikler seg i ved, oftest på røtter. Larveutviklingen tar flere år. Disse artene er knyttet til gammel skog og blir truet av moderne skogbruk. De voksne billene er temmelig trege insekter, men flyr bra.

Utbredelse

Slekten er utbredt i Palearktis og Nord-Amerika.
Take Me to the Country

Take Me to the Country er et musikkalbum med Mats Rådberg, utgitt i 1983.
DS «Ekeren»

«Ekeren» (dampskip 1857-1917) er det første dampskip bygd ved Bergens Mekaniske Verksteder.

Historie

«Ekeren» ble bygd i Bergen i perioden 1850-1857. Båten gikk i rute mellom Christiania og Bygdøy i 4 år, før den ble solgt i 1861, og kom til innsjøen Eikeren, som ligger mellom Hof kommune i Vestfold, og Eiker i Buskerud. Den ble døpt «Ekhof», men fikk noen år senere navnet «Ekeren».  
«Ekeren» gikk i rute mellom Vestfossen og Eidsfoss fra 1861 til 1915, da den ble ribbet til skroget og brukt som lekter i to år. I oktober 1917 sank den utenfor øya Bånpina under en overfart fra Eidsfoss til Vestfossen med bjørkeved, tauet av dampskipet «Stadshauptman Schwartz». Ingen omkom under forliset. Vraket av «Ekeren» ligger på 100 meters dyp.
Tilla Valstad

Liv og virke

Tilla Valstad ble født inn i en velstående familie og vokste opp på den store eiendommen Løkken ved Slottsfjellet i Tønsberg. Farens navn var Johan Henrik Christiansen, moren het Mathilde Georgine Hvistendahl. Faren, som var skipsreder, verftseier og konsul,  kjøpte Løkken samme år som datteren ble ble født og drev eiendommen som gårdsbruk i oppvekstårene hennes.
Tilla Valstad tok eksamen ved Nissen Lærerinneskole i Kristiania i 1889 og begynte deretter som lærer i Tønsberg. I 1893 giftet hun seg med Otto Valstad (1862–1952), som også var lærer i Tønsberg. I 1898 flyttet ekteparet fra Tønsberg til Kristiania, og året etter til ektemannens hjemsted Øvre Hvalstad i Asker. Tilla Valstad var lærer ved Vaterland skole på Vaterland i Kristiania fra 1898 til 1920. På den tida eksisterte det en stilltiende forståelse om at kvinnelige lærere sa opp når de giftet seg, men da Valstad ønsket å forsørge mannen mens han tok kunstnerutdanning, nektet hun å bøye seg for denne konvensjonen og ble Kristianias første gifte yrkesaktive lærerinne.
Innsikten i østkantbefolkningens levekår førte til at ekteparet i 1920 startet opp Hvalstads Friluftsskole Vangen, som tilbød friluftsliv og utdanning til vanskeligstilte og syke barn fra Kristiania. Oslo Sanitetsforening overtok skolen i 1922, men Valstad fortsatte som lærer i mange år. Skolen eksisterer fremdeles og drives i ekteparet Valstads ånd under navnet Brusetkollen Barneversenter.
Tilla og Otto Valstad tilhørte den såkalte Askerkretsen, et radikalt kunstner- og norskdomsmiljø som inkluderte forfattere som Arne og Hulda Garborg, Rasmus Løland, Kristoffer Uppdal, Oskar Braaten og Johan Bojer. 
I 1949 testamenterte det barnløse ekteparet eiendommen og en omfattende samling kunst- og kulturhistoriske gjenstander til Asker kommune. Bygningene og samlingene inngår som en seksjon av Asker museum, kalt Valstads samlinger. 
Tilla Valstad var en ettertraktet foredragsholder. Hun skrev en mengde artikler i aviser og tidsskrift, spesielt i blad beregnet på kvinnelige lesere, som Urd og Husmorbladet, og var i mange år fast medarbeider i Nationen.
Akershus Idrettskrets

Historikk

Akershus Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Akershus Arbeideridrettskrets til Akershus Idrettskrets. Kretsen dekket da bare en del av Akershus fylke, resten av fylket utgjorde Romerike Idrettskrets.
Kretsen ble slått sammen med Oslo Idrettskrets i 1961.
Akershus Idrettskrets ble dannet på nytt 17. september 1988 da Romerike Idrettskrets og deler av Oslo Idrettskrets ble slått sammen.
Uncieburia

Utseende

Middelsstore, avlange, gulbrunlige trebukker. I likhet med mange andre Eburiini har de gulhvite, avlange flekker med mørke kanter på dekkvingene. Antennene er tynne og betydelig lengre enn kroppen. Pronotum er bredere enn langt, litt smalere enn dekkvingene, med en butt tann på hver side noe bak midten. Dekkvingene er jevnbrede, rundede i spissen. Beina er lange og tynne.

Levevis

Larvene lever i død ved, mest av løvtrær.

Utbredelse

Slekten er utbredt i den sørlige delen av Sør-Amerika.
NM i roing 1986

NM i roing 1986 ble arrangert på Årungen 21. juni 1986. 
Kongepokalvinnere ble Fana Roklubb (singlesculler lettvekt med Per Sætersdal) og Christiania Roklub (dobbeltsculler med Irene Aaberg og Lisa Scheibert).
Rolv Ryssdal

Biografi

Han tok juridisk embetseksamen i 1939 og ble etter krigen statsadvokat ved Riksadvokatens kontor. Ryssdal praktiserte som høyesterettsadvokat. Han var i perioden 1956-1964 departementsråd i Justisdepartementet. Han ble gravlagt på statens bekostning.
Ryssdal var dommer i Den europeiske menneskerettsdomstolen fra 1973 til sin død i 1998. Han var visepresident i domstolen fra 1981 til 1985 og president fra 1985. 
Han var gift med tidligere fylkesmann i Aust-Agder Signe Marie Stray Ryssdal og far til leder av Den norske advokatforening Anders Chr. Stray Ryssdal, juridisk direktør i Yara-konsernet og styremedlem i Norges Banks hovedstyre Kristine Ryssdal, og Schibsted-direktør Rolv Erik Ryssdal.
Ryssdal ble utnevnt til kommandør med stjerne av St. Olavs Orden i 1970. I 1985 ble han forfremmet til storkors for «fremragende embetsfortjeneste og utførelse av vervet som visepresident i Den europeiske menneskerettsdomstol». Ryssdal var også innehaver av storkors av Finlands løves orden.
Miomoptera

Utseende

Miomoptera var bittesmå insekter. De hadde to par vinger av omtrent samme form og årenett, ingen tverr-årer i vingene. Bakvingen hadde ingen utvidet anal-lobe bak. Munndelene var bitende og de hadde tynne antenner som bestod av 15-20 ledd. Føttene var fire-leddete, haletrådene (cerci) korte. De fleste undergruppene er bare kjent fra isolerte vinger.

Levevis

Rester av mageinnhold viser at de voksne insektene spiste pollen. Eggleggingsrørets bygning kan tyde på at hunnene la egg på blomsterstandene (strobili) til nakenfrøede planter.

Fossiler

I denne gruppen blir det plassert arter som levde i Karbon og Perm, noe få tidlig i Trias.
Étampes

Historie

Étampes (latinsk: Stampae) eksisterte på begynnelsen av 600-tallet og tidlig i middelalderen ble den en del av den franske kronen. I løpet av middelalderen var det flere rådsforsamlinger her og det mest kjente fant sted i 1130, som førte til at Innocent II ble regnet som den rettmessige paven. I 1652, under borgerkrigen Fronde ble byen hardt rammet av de kongelige troppene ledet av Henri de la Tour d'Auvergne fra Turenne.

Geografi

Étampes ligger ved elva Chalouette, ei sideelv til Juine.
The Sims (serie)

The Sims er en serie livssimuleringsspill som er utviklet av Maxis og publisert av Electronic Arts. Serien er en av de meste vellykkede videospillseriene gjennom tidene. Per mai 2011 har serien solgt mer enn 150 million eksemplarer på over hele verden, også det er den den mest solgte PC-franchisen i PC-ens historie.
Fedraheimen

Fedraheimen ─ eit Blad aat det norske Folket ─ ble startet av Arne Garborg høsten 1877 som eit ugeblad (to ganger per uge til augusti 1879). Bladet ble nedlagt i 1891.
Fedraheimen var det første nynorske riksorganet som var noe mer enn et enmannsforetak (slik Vinjes Dølen hadde vært).

Rasmus Steinsviks redaktørtid (1890–1891)

Rasmus Olai Steinarsson Steinsvik (1863–1913) overtok som redaktør i 1890. Fra da av var det nesten bare stoff om anarkismen i bladet. Antimilitaristisk stoff var også fremtredende.
I juni 1891 greide ikke Steinsvik å holde bladet i live lenger. Det siste ordinære nummeret av Fedraheimen var et minnenummer om Pariserkommunen (nr. 10, 21/3 1891) trykt på rødt papir. Deretter kom tre månedlige hefter.   
I 1894 startet Rasmus Steinsvik Den 17de Mai, en avis med et radikalt, nasjonalt ståsted, kombinert med et vidt internasjonalt utsyn. Dette skal ha vært en videreføring av Fedraheimen. Undertittelen lød i alle fall navnet Fedraheimen.
Hovala

Levevis

Larvene lever på ulike slags gress (Poaceae).

Utbredelse

Slekten er endemisk for Madagaskar.
Paolo Sardi

Prest

Etter studier i katolsk teologi og filosofi ble Sardi presteviet 29. juni 1958 i Acqui. Han promomerte i kanonisk rett og sivilrett ved Università Cattolica del Sacro Cuore i Milano.
Deretter underviste han i moralteologi ved Universitetet i Torino frem til 1976.

Pavelig diplomat

Han trådte så inn i Den hellige stols diplomatiske tjeneste og arbeidet først i Statssekretariatet. I 1992 ble han viseassessor, og i 1997 assessor i Statssekretariatets seksjon for alminnelige anliggender.

Erkebiskop

Den 10. desember 1996 ble han av pave Johannes Paul II utnevnt til titularbiskop av Sutrium og utnevnt til nuntius for særskilte opptrag, og ble bispeviet av paven. Medkonsekratorer var kuriebiskopene Miroslav Stefan Marusyn og Giovanni Battista Re. Den 23. oktober 2004 utnevnte pave Johannes Paul II han til visecamerlengo. Han var dessuten i mange år leder for oversettelsesavdelingen og i over tretti år ansvarlig for pavens taler.
Sardi var æres- og devosjons-storkors-bailli i Malteserordenen. Pave Benedikt XVI gjorde ham den 6. juni 2009 til designert etterfølger etter kardinal Pio Laghi som pro-patron for Malteserordenen.

Kardinal

I konsistoriet av 20. november 2010 opptok pave Benedikt XVI han i kardinalskollegiet som kardinaldiakon med titteldiakoniet knyttet til Santa Maria Ausiliatrice in via Tuscolana. Han ble samtidig Malteserordenens kardinalpatron; det forble han til 8. november 2014.
Den 22. januar 2011 innvilget pave Benedikt XVI kardinal Paolo Sardis ønske om å tre tilbake fra embedet som vise-camerlengo, av aldersgrunner. Sardi døde den 13. juli 2019 i en alder av 84 år, R Toma.
Hjemmehjelp

Hjemmehjelp tilhører sosiale omsorgstjenester i Norge, og skiller seg fra hjemmesykepleie som tilhører helsetjenester.

Type tjeneste

Hjemmehjelp er hjelp til personlig stell omsorg, som eksempel hjelp til å stå opp og legge seg, personlig hygiene, toalettbesøk, til å kle av og på seg, hjelp til å spise, rengjøring, matlaging, vask og innkjøp (del av praktisk bistand).
Hjemmehjelp er definert i Standard for næringsgruppering (SN) som kode 88.10.
Den kommunale omsorgstjenesten er den som beslutter om man kan motta slik hjelp.
Brukerstyrt personlig assistanse er en alternativ organisering av denne tjenesten
Det spiralformede lysfenomenet i Norge i desember 2009

Den såkalte norske spiral anomali av 2009 dukket opp på nattehimmelen over Norge 9. desember 2009. Den var synlig fra og fotografert fra nord-Norge og Sverige. Spiralen besto av en blå stråle av lys med en grålig spiral som kommer fra den ene enden av spiralen. Lyset kunne sees i hele Trøndelag og i alle de tre nordligste fylkene som inngår Nord-Norge.
Vingespenn

Vingespenn på et fly er avstanden mellom den venstre og den høyre vingetippen. For eksempel så har Boeing 777 et vingespenn på rundt 60 meter.
Uttrykket vingespenn er også brukt om fugler og andre dyr med vinger, slik som flygeøgler, flaggermus og insekter. For eksempel så hadde en vandrealbatross (Diomedea exulans) som ble fanget i 1965 et vingespenn på 3,63 meter, noe som er verdensrekord for en nålevende fugleart. Om fugler brukes gjerne uttrykket vingefang som synonymt med vingespenn.

Vingespenn på fly

Vingespenn på fly blir målt i en rett linje, fra vingetipp til vingetipp, uavhengig av vingens form eller vinkel.

Betydningen av vingespenn ved design av fly

Fly med et lenger vingespenn er generelt mer effektive da de blir mindre påvirket av indusert luftmotstand (induced drag), og vingene blir heller ikke påvirket like mye av vingetippvirvlene. Forøvrig så betyr lange vinger at det er større treghet langs lengdeaksen og at flyet derfor ikke kan rolle like raskt og er derfor mindre manøvrerbar. Av denne grunn har vanligvis kampfly og akrobatikkfly kortere vinger.
Siden mengden løft en vinge skaper er proporsjonal med vingens areal, må fly med korte vinger ha en lenger vingekorde. Forholdet mellom et flys vingespenn og vingekorde er derfor svært viktig for ytelsen og oppførselen til et fly, og dette forholdet blir ofte kalt for aspektforhold.

Vingespenn blant flygende dyr

For å måle vingespennet til en fugl må et levende eller dødt eksemplar plasseres på rygg, og vingene må strekkes fra "håndleddet", hvorpå man måler avstanden mellom tippene av de lengste fjærene (primærfjærer) på hver vinge.
Niob

Historie

Grunnstoffet ble oppdaget i 1801 av den britiske kjemikeren Charles Hatchett som døpte det columbium. Han fant stoffet i mineralet kolumbitt som var sendt til England fra Connecticut på 1750-tallet. Siden niob alltid opptrer sammen med tantal (oppdaget i 1802) var det en del forvirring om disse to stoffene var identiske. Forvekslingen ble ikke oppklart før Heinrich Rose og Jean Charles Galissard de Marignac gjenoppdaget niob i 1844. Rose kjente ikke til Hatchetts arbeid og døpte det niobium. I 1864 isolerte Christian Blomstrand niob i ren metallisk form ved å varme opp niobklorid i hydrogenatmosfære.
Navnet «columbium» med kjemisk symbol Cb ble forkastet av International Union of Pure and Applied Chemistry (IUPAC) og navnet niobium ble offisielt godkjent i 1950 etter 100 år med navnekontrovers.
I USA bruker mange fremdeles navnet columbium om grunnstoffet.
Navnet kommer fra gresk mytologi: Niobe, datter av Tantalos.

Egenskaper

Niob er et mykt og smidig transisjonsmetall som lett kan valses og smis. Det er skinnende grått og får et blålig, passiviserende oksidsjikt etter en tid i romtemperert luft. Niob begynner å oksidere i luft ved 200 °C. De kjemiske egenskapene er nesten identiske med tantals. Det er motstandsdyktig overfor de fleste syrer, men angripes av flussyre og varm svovelsyre. I varme baser korroderer niob, fordi det beskyttende oksidsjiktet løses opp.
Mekanisk bearbeiding må foregå i beskyttende atmosfære. Niob blir superledende ved 9,3 K, høyest blant superledende grunnstoffer.

Isotoper

Naturlig forekommende niob består utelukkende av den stabile isotopen ⁹³Nb. I tillegg er 32 kunstig fremstilte ustabile (og dermed radioaktive) isotoper kjent. De mest stabile av disse er ⁹²Nb med halveringstid 3,49 × 10⁷ år, ⁹⁴Nb med halveringstid 2,033 × 10⁴ år, ⁹¹Nb med halveringstid 680 år, ⁹³ᵐ¹Nb med halveringstid 16,13 år, ⁹¹ᵐ¹Nb med halveringstid 60,86 døgn, ⁹⁵Nb med halveringstid 34,975 døgn, ⁹²ᵐ¹Nb med halveringstid 10,15 døgn og ⁹⁵ᵐ¹Nb med halveringstid 3,6 døgn. Alle de resterende isotopene har halveringstider kortere enn 1 døgn, og de fleste kortere enn 1 time.
CAS-nummer: 7440-03-1

Forekomst

Niob finnes ikke naturlig i ren form og er et relativt sjeldent metall (24 ppm i jordskorpen) som finnes i mineralene pyrokloritt og columbitt. Niobmineraler brytes i dag i Brasil, Canada, Nigeria, Kongo, Australia og Russland. 88% av reservene finnes i Brasil.
I Norge ble niob produsert av Norsk Hydro ved Herøya basert på dolomitt og søvitt fra Søve gruver. I perioden 1953 til 1963 sto produksjonen på 350 – 400 tonn niob per år for 15-20 % av verdensproduksjonen og produktet gikk vesentlig til USAs atomindustri.
I 2007 ble det på verdensbasis fremstilt 45 000 tonn niob, og det største produsentlandet var Brasil (40 000 tonn), fulgt av Canada (4 200 tonn). Verdens utvinnbare niob-reserver anslås til å være 2,7 millioner tonn.
Marinens jegervåpen

Marinens jegervåpen var en avdeling i det norske Sjøforsvaret som besto av Minedykkerkommandoen, Kystjegerkommandoen og  Taktisk Båtskvadron. 
Disse avdelingene ble slått sammen til Marinens jegervåpen 1. januar 2006, med begrunnelse i at avdelingene blir mer slagkraftige sammenslått.

Omorganisering

Avdelingen er nå nedlagt. Minedykkerkommandoen og Kystjegerkommandoen er direkte underlagt Marinestaben. Taktisk Båtskvadron er omdøpt til Fartøysdivisjonen og er underlagt Kystjegerkommandoen.
Römische Geschichte

Römische Geschichte (1854–1885) er et verk om Romerrikets historie skrevet av den tyske historikeren Theodor Mommsen. Da han i 1902 fikk Nobelprisen i litteratur var dette verket spesielt nevnt i begrunnelsen.
Selv om Römische Geschichte i all hovedsak er faglig foreldet, har det fremdeles en grunnleggende betydning for forskningen om Romertida. De litterære kvalitetene ved Mommsens entusiastiske framstilling gjør at verket regnes som en klassiker innen historieskrivingen.

Historikk

Opprinnelig var det planlagt fem bind som skulle dekke Romerrikets historie fra kongetida til keiser Diokletian. De tre første bindene kom årlig fra 1854 til 1856 og fører fram til og med Julius Cæsars regjeringstid og romerrepublikkens fall.
Mommsen ga aldri ut det planlagte fjerde bindet. Til å begynne med ble utgivelsen utsatt fordi han i mange år var sysselsatt med et femten binds verk om romerske inskripsjoner. Etter gjentatte utsettelser ble prosjektet tilslutt oppgitt. Det er mulig at han tapte han et tidlig manuskript da hjemmekontoret hans brant i 1880, men det er omstridt om dette er den endelige årsaken. Det har også vært antydet at den liberale, frisinnede Mommsen «mislikte keisere» og derfor aldri riktig la hjertet i arbeidet med bind fire.
I 1885 kom Fünfter Band: Die Provinzen von Caesar bis Diocletian («Femte bind: Provinsene fra Cæsar til Diokletian»). Mommsen delte de tre første bindene inn i fem bøker og betegnet det femte bindet som den åttende boka, «Achtes Buch. Länder und Leute von Caesar bis Diocletian».

Mottakelse

Römische Geschichte fikk god omtale for Mommsens kompetente, omfattende framstilling og hans lett tilgjengelige, fortellende stil.
Hovedfeilene var at Mommsen kunne drive den juridiske konstruksjonen for langt og enkelte ganske drøye personkarakteristikker. Eksempelvis beskrev han Cicero som en kortsiktig egoist, som han mente i tur og orden opptrådte som demokrat, som aristokrat og som et verktøy for monarken. Til gjengjeld var han begeistret for Cæsar, og ved å hylle ham som en genial statsmann la Mommsen grunnlaget for det positive bildet av Cæsar som preget den tyske forskningen i nesten hundre år.
I 1992 ble det gitt ut en rekonstruksjon av det manglende fjerde bindet, basert på studentnotater tatt under Mommsens forelesninger om den romerske keisertida i 1882–1886.
Oborocoleidae

Historie

Gruppen er beskrevet fra Nedre Perm (295-290 millioner år før nåtid) fra Tsjekkia.
De hører dermed til de aller tidligste billene.
From Me to You (Indrehus)

From Me to You er et musikkalbum med Per Kristian Indrehus, utgitt i 1988. Dette er hans første og hittil eneste soloplate.
Sanborns

Sanborns er en stor restaurant-, detaljhandel-, apotek- og varemagasinkjede i Mexico. Det ble grunnlagt i Mexico by 19. juni 1903 av de amerikanske innvandrerbrødrene Walter og Frank Sanborn. Det første lokalet, den keramikkledde bygninga Casa de los Azulejos i det historiske sentrum, er fremdeles Sanborns-restaurant, og har også beholdt den opprinnelige spisesalen. Sanborns har i dag rundt 190 filialer i Mexico. Det er en del av Grupo Carso, som eies av Carlos Slim.
NM i svømming 1924

NM i svømming 1924 ble arrangert i form av ulike norgesmesterskapsstevner i Bergen og Kristiania.
Lady Madonna

Bakgrunn

Teksten reflekterer hvilken heldagsjobb det er å være enslig mor. Da McCartney skulle øve inn sangen for Up Close-showet i 1992, la han merke til at lørdag uteble. I mellomversene blir det nemlig ramset opp gjøremål for hver dag og hva som går skeis, men det var ikke plass til å nevne lørdag. McCartney komponerte sangen mens han spilte piano. Han var inspirert av Fats Domino. Videre ligner «Lady Madonna» på «Bad Penny Blues» med Humphrey Lyttleton Band. Sistnevnte ble innspilt og utgitt i 1956 og produsert av George Martin (som også produserte nesten alle Beatles-innspillingene).
Richie Havens var på en klubb i Greenwich Village sammen med McCartney og husker at en dame spurte McCartney om «Lady Madonna» handlet om USA. McCartney fortalte at han hadde bladd igjennom et afrikansk magasin med bilde av en dame og en baby. Det sto «Mountain madonna» som undertekst, og McCartney forandret det til «Lady Madonna». McCartney dro til New York City i slutten av oktober 1968 sammen med sin daværende kjæreste Linda Eastman og ble der cirka 10 dager. Antageligvis er det da McCartney og Havens traff hverandre i Greenwich Village.

Innspilling

De spilte inn tre tagninger med grunnkomp 3. februar 1968 i Abbey Road Studios. McCartney spilte piano og Ringo Starr trommer (med visper i stedet for trommestikker). Oppå dette la McCartney bass, George Harrison og Lennon fuzz gitarer (inn i samme forsterker). Videre la de på harmonivokal (hvor de imiterer saksofonlyd) og håndklapp. McCartney la på vokal.
4. februar 1968 la de på mer piano, trommer (denne gang med trommestikker), vokal og harmonivokal. Videre var det leid inn fire saksofonspillere, deriblant Ronnie Scott som spilte saksofonsolo.
På Anthology 2 (utgitt 1996) finnes det en versjon av «Lady Madonna» hvor man hører mest av alt fra grunnkompet. Saksofonsoloen fra Ronnie Scott er tatt med samt noen briljeringer fra ham helt til slutt (sistnevnte ble sløyfet i miksen da singlen ble utgitt i 1968).
Filmen om Ole Brumm

Om filmen

Den ble aldri satt opp på kino i Norge, men den ble vist på TV3 i 1995 under tittelen Ole Brumms mange eventyr. I 1997 ble den utgitt på video under tittelen Filmen om Ole Brumm.

Anmelderne

Den ble godt mottatt av anmelderne, noe som gjenspeiles i at den har fått 100 % på Rotten Tomatoes.
Redfieldforholdet

Redfieldforholdet (engelsk:Redfield ratio) beskriver forholdet mellom grunnstoffene karbon, nitrogen, fosfor og oksygen i havvann. Begrepet har navn etter den amerikanske oseanografen Alfred C. Redfield, som første gang beskrev forholdet i en artikkel i 1963. Han postulerte at dette forholdet avspeiler hvordan stoffene inkorporeres i og seinere frigjøres fra det organiske materialet i havet.
Redfieldforholdet har vist seg svært viktig i modeller for karbonsyklusen i havet, basert på den antakelsen at forholdet mellom grunnstoffene i organisk materiale er konstant.
Redfield fant at atommasseforholdet mellom C, N, P og O₂ er 106:16:1:-138. Seinere har andre forskere funnet at forholdet avviker noe fra det som Redfield fant. Andersen og Sarmiento mener at forholdet er 117:16:1:-180. Dette støttes også av norske forsøk. Francisco Rey har ved studier i Grønlandshavet funnet verdier på 122:16:1:-180.